**Ministru kabineta noteikumu projekta**

**„Grozījumi Ministru kabineta 2009.gada 15.decembra noteikumos Nr.1431 „Noteikumi par Rīgas Tehniskās koledžas sniegto maksas pakalpojumu cenrādi”” sākotnējās ietekmes novērtējuma ziņojums (anotācija)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | | | |
| 1. | | Pamatojums | | Ministru kabineta noteikumu projekts „Grozījumi Ministru kabineta 2009.gada 15.decembra noteikumos Nr.1431 „Noteikumi par Rīgas Tehniskās koledžas sniegto maksas pakalpojumu cenrādi”” (turpmāk – noteikumu projekts) izstrādāts saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrādi.  Saskaņā ar Augstskolu likuma (2011.gada 1.augusta redakcijā) 59.2 panta piekto daļu Ministru kabineta 2012.gada 10.janvāra noteikumu Nr.36 „Iepriekšējā izglītībā un profesionālajā pieredzē sasniegtu studiju rezultātu atzīšanas noteikumi” (turpmāk – noteikumi Nr.36) 22.punkts nosaka, ka personai par iepriekšējā izglītībā vai profesionālajā pieredzē sasniegtu studiju rezultātu atzīšanu var noteikt maksu augstskolas vai koledžas noteiktajā kārtībā vai saskaņā ar Ministru kabineta noteikto maksas pakalpojuma cenrādi, ja tā ir valsts dibināta koledža vai valsts dibināta augstskola, kas nav atvasināta publiska persona. | | | | | |
| 2. | | Pašreizējā situācija un problēmas | | Šobrīd Profesionālās izglītības kompetences centrs „Rīgas Tehniskā koledža (turpmāk – koledža) sniedz maksas pakalpojumus, piemērojot Ministru kabineta 2009.gada 15.decembra noteikumus Nr.1431 „Noteikumi par Rīgas Tehniskās koledžas sniegto maksas pakalpojumu cenrādi” (turpmāk – noteikumi Nr.1431).  Saskaņā ar Ministru kabineta 2011.gada 3.maija noteikumu Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu noteikšanas metodika un izcenojumu apstiprināšanas kārtība” 18.1.apakšpunktu grozījumus maksas pakalpojumu cenrādī iestāde izdara, ja ir izdarīti grozījumi normatīvajos aktos vai mainījušies apstākļi, kas ietekmē iestādes sniedzamo pakalpojumu klāstu, bet saskaņā ar 18.2.apakšpunktu – būtiski mainījušās tiešās vai netiešās izmaksas (palielinājušās vai samazinājušās), kuras veido maksas pakalpojumu izcenojumus.  Ņemot vērā, ka tad, kad Augstskolu likuma (2011.gada 1.augusta redakcijā) 59.² pants stājās spēkā, koledžas maksas pakalpojumu cenrādī nebija iekļauts maksas pakalpojuma veids par iepriekšējā izglītībā vai profesionālajā pieredzē sasniegtu studiju rezultātu atzīšanu. Lai koledža varētu saņemt maksu par šī pakalpojuma sniegšanu, ir nepieciešams papildināt koledžas sniegto maksas pakalpojumu cenrādi (pielikumu) ar jaunu pakalpojuma veidu – „iepriekšējā izglītībā vai profesionālajā pieredzē sasniegtu studiju rezultātu atzīšana” un tā izcenojumu.  Nepieciešamību veikt izmaiņas noteikumu Nr.1431 maksas pakalpojumu cenrādī (pielikumā) nosaka arī vēl tādu jaunu maksas pakalpojumu, kā „iestājeksāmens”, „sagatavošanas kursi”, „sporta un trenažieru zāles izmantošana”, aktu zāles noma iekļaušana koledžas maksas pakalpojumu cenrādī. Savukārt maksas pakalpojuma „2.8. reflektantu dokumentu pieņemšana un reģistrēšana” cena tiek palielināta no Ls 3,00 uz Ls 8,00 sakarā ar notikušajām izmaiņām dokumentu pieņemšanas procedūrā. Iepriekšējais šī pakalpojuma izcenojuma aprēķins balstījās uz vienkāršotāku dokumentu pieņemšanas procedūru. Pašlaik šī pakalpojuma sniedzēju atalgojumā iekļauta ne tikai dokumentu pārbaude, pieņemšana, reģistrēšana, bet arī datu ievadīšana elektroniskajā datu bāzē, tās kontrole, tehniskā uzraudzība, konkursa uz valsts budžeta finansētām vietām pārraudzība. Tāpat iepriekšējais pakalpojuma izcenojuma aprēķins tika veikts, balstoties uz 2007.gada elektroenerģijas izmaksām, kas, salīdzinot ar 2012.gada izmaksām, bija vidēji par 25 % zemākas.  2012.gada 31.janvārī Ministru kabinets pieņēma noteikumus Nr.83 „Grozījumi Ministru kabineta 2007.gada 27.februāra noteikumos Nr.147 „Rīgas Tehniskās koledžas nolikums””, kuri tika izstrādāti, pamatojoties uz Ministru kabineta 2011.gada 18.augustarīkojumu Nr.389 „Par profesionālās izglītības kompetences centra statusa piešķiršanu Rīgas Tehniskajai koledžai. Līdz ar to noteikumu projekts paredz arī attiecīgus tehniskus grozījumus noteikumu Nr.1431 redakcijā. | | | | | |
| 3. | | Saistītie politikas ietekmes novērtējumi un pētījumi | | Noteikumu projekts šo jomu neskar. | | | | | |
| 4. | | Tiesiskā regulējuma mērķis un būtība | | Noteikumu projekta primārais mērķis ir izveidot tiesisko regulējumu par iepriekšējā izglītībā vai profesionālajā pieredzē sasniegtu studiju rezultātu atzīšanu sniedzamā pakalpojuma maksai. Noteikumu projekts paredz izteikt noteikumu Nr.1436 pielikumu jaunā redakcijā, paredzot šādas izmaiņas:  1) noteikumu projekts paredz papildināt noteikumu Nr.1431 pielikumu ar jaunu maksas pakalpojumu - „iepriekšējā izglītībā vai profesionālajā pieredzē sasniegtu studiju rezultātu atzīšana”. Noteikumu Nr.36 2.punktā ietvertais regulējums paredz, ka lēmumu par iepriekšējā izglītībā vai profesionālajā pieredzē sasniegtu studiju rezultātu atzīšanu pieņem koledžas izveidota studiju rezultātu atzīšanas komisija. Ja personas iesniegumā norādītie sasniegtie studiju rezultāti ir pietiekami, lai studiju rezultātu atzīšanas komisija tos varētu atzīt par atbilstošiem koledžas studiju programmas studiju kursa vai studiju moduļa studiju rezultātiem un piešķirt attiecīgos kredītpunktus, komisija pieņem lēmumu par iepriekšējā izglītībā vai profesionālajā pieredzē sasniegtu studiju rezultātu atzīšanu, nenosakot papildus pārbaudījumus. Tādā gadījumā maksā par iepriekšējā izglītībā vai profesionālajā pieredzē sasniegtu studiju rezultātu atzīšanu tiek iekļauta tikai maksa par iesniegto dokumentu izvērtēšanu un lēmuma sagatavošanu. Ja komisija atzīst, ka personas iesniegumā norādītie sasniegtie studiju rezultāti nav pietiekami, lai tos atzītu, vai rodas šaubas par to atbilstību koledžas studiju programmas studiju kursa vai studiju moduļa studiju rezultātiem, komisija pieņem lēmumu par papildus pārbaudījumu kārtošanu. Tādā gadījumā maksā par iepriekšējā izglītībā vai profesionālajā pieredzē sasniegtu studiju rezultātu atzīšanu tiek iekļauta ne tikai maksa par iesniegto dokumentu izvērtēšanu un lēmuma sagatavošanu, bet arī par nepieciešamo pārbaudījumu (eksāmeni, ieskaites utt.) kārtošanu. Pie tam, maksas lielums par pārbaudījumu kārtošanu būs atkarīgs no komisijas lēmumā norādīto sniegto pakalpojumu (eksāmenu, ieskaišu) apjoma. Šāda pieeja maksas pakalpojuma veidošanā, kad tiek izdalīti atsevišķi pakalpojuma komponenti (dokumentu izvērtēšana un lēmuma pieņemšana; pārbaudījumi (to veids un skaits)) dod iespēju noteikt pakalpojuma kopējo cenu individuāli katrai personai, atkarībā no faktiski saņemtā pakalpojuma apjoma (pakalpojuma kopējā cena veidojas kā atsevišķu pakalpojumu komponentu summa).  Ņemot vērā šī pakalpojuma komplicētību, kā arī individuālo piemērošanas raksturu, augstāk minētais pakalpojums sadalīts vairākos atsevišķos maksas pakalpojumos:  „3.5. iepriekšējā izglītībā vai profesionālajā pieredzē sasniegto studiju rezultātu atzīšana  3.5.1. iesniegto dokumentu izvērtēšana un lēmuma sagatavošana  3.5.2. pārbaudījumi  3.5.2.1. ieskaite (tai skaitā praktisko darba iemaņu pārbaude)  3.5.2.2. eksāmens (tai skaitā praktisko darba iemaņu pārbaude)  3.5.3. konsultācija”;  Ņemot vērā, ka pakalpojums par iepriekšējā izglītībā vai profesionālajā pieredzē sasniegto studiju rezultātu atzīšanu ir koledžas resursu (personāla, materiālu) ietilpīgs, koledža atbilstoši pakalpojuma izcenojuma aprēķinam ir noteikusi šim pakalpojumam maksu.  2) kancelejas pakalpojumam „2.8. reflektantu dokumentu pieņemšana un reģistrēšana” palielināta cena no Ls 3,00 uz Ls 8,00 sakarā ar atalgojuma palielināšanu pakalpojuma sniedzējiem un elektroenerģijas izmaksu pieaugumu.  3) noteikumu pielikums papildināts ar jauniem maksas pakalpojumiem „3.4. iestājeksāmens”, „3.6. sagatavošanas kursi”, „4.1.2. sporta un trenažieru zāles izmantošana”, „4.1.3. aktu zāle”. Pakalpojuma „4.1.2. sporta zāles un trenažieru zāles izmantošana” cena, ņemot vērā pakalpojuma izmantotāju intereses, noteikta gan atsevišķi vienai personai, gan visas sporta un trenažieru zāles izmantošanai grupas nodarbībām stundā.  Piemērojot noteikumu pielikuma 2.8. apakšpunktā un 3.4. apakšpunktā minētos jaunos maksas pakalpojumu izcenojumus, paredzēts, ka Ls 8,00 par pakalpojumu maksās tie reflektanti, kuri pieteiksies studijām koledžā programmās, kurās, saskaņā ar koledžas uzņemšanas noteikumiem, nav noteikta iestājpārbaudījuma kārtošana (ir atestātu konkurss). Savukārt Ls 10,00 maksās tie reflektanti, kuri pieteiksies programmās, kurās, saskaņā ar koledžas uzņemšanas noteikumiem, ir paredzēti iestājeksāmeni. Tas nozīmē, ka neviens reflektants nemaksās dubultā, t.i. Ls 18,00.  Koledža tuvākajā laikā neplāno paaugstināt cenu elektroenerģijas sadārdzināšanās rezultātā tādiem pakalpojumiem kā kopēšana, datortehnikas izmantošana, ja tie ir atsevišķi vienreizēji gadījumi. Turpretī, reflektantu uzņemšanu koledžā var uzskatīt par masveida (kolektīvu) pasākumu, kad arī kopēšana un datortehnikas izmantošana, sakarā ar elektroenerģijas sadārdzināšanos būtiski ceļ šo pakalpojumu izmaksas par patērēto elektroenerģiju un būtiski palielinās arī datortehnikas uzturēšanas izmaksas.”.  Lai nodrošinātu maksas pakalpojuma pieejamību normatīvajos aktos noteiktajām mērķa grupām (piemēram, bez vecāku gādības palikušajiem bērniem, bērniem no daudzbērnu ģimenēm un izglītojamiem, kuriem piešķirts trūcīgās ģimenes statuss, līdz 24 gadiem) īres maksai dienesta viesnīcas pakalpojumam „1.1.1.izglītojamiem, kas mācās vai studē budžeta grupā” noteikti atvieglojumi 50% apmērā no pakalpojuma cenas. Lēmumu par atvieglojumu piešķiršanu pieņem koledžas padome, pamatojoties uz personas iesniegumu.  Noteikumu projekta sekundārais mērķis ir sakārtot noteikumu Nr.1431 ietvertās tiesību normas atbilstoši juridiskās tehnikas prasībām un izdarīt tehniskus grozījumus noteikumu Nr.1431 nosaukumā un tekstā, aizstājot vārdus „Rīgas Tehniskā koledža”(attiecīgā locījumā) ar vārdiem „Profesionālās izglītības kompetences centrs „Rīgas Tehniskā koledža”” (attiecīgā locījumā).  Ņemot vērā, ka šie tehniskie grozījumi attiecas tikai uz koledžas nosaukumu un būtībā nemaina noteikumu Nr.1431 saturu, uzskatām, ka nav lietderīgi izstrādāt jaunus noteikumus par koledžas sniegto maksas pakalpojumu cenrādi.  Noteikumu projekts pilnībā atrisinās anotācijas I sadaļas 2.punktā minētās problēmas. | | | | | |
| 5. | | Projekta izstrādē iesaistītās institūcijas | | Izglītības un zinātnes ministrija, Profesionālās izglītības kompetences centrs „Rīgas Tehniskā koledža” | | | | | |
| 6. | | Iemesli, kādēļ netika nodrošināta sabiedrības līdzdalība | | Sabiedrības līdzdalība netika nodrošināta, jo noteikumu projekts būtībā neparedz negatīvu ietekmi uz sabiedrību, bet tieši pretēji – paredz noteikt cenu pakalpojumam, kura piemērošanas rezultātā sabiedrības locekļiem būs iespējams atzīt iepriekšējā izglītībā vai profesionālajā pieredzē sasniegtos studiju rezultātus, saņemt par tiem kredītpunktus un rezultātā saīsināt studijām nepieciešamo laiku un izmaksas. Cenas pieaugums maksas pakalpojumam „reflektantu dokumentu pieņemšana un reģistrēšana” ir saistīts ar pakalpojuma kvalitātes uzlabošanu, ir objektīvs, jo elektroenerģijas cenas kāpums vērojams valstī kopumā. | | | | | |
| 7. | | Cita informācija | | Nav. | | | | | |
| **II. Tiesību akta projekta ietekme uz sabiedrību** | | | | | | | | | |
| 1. | Sabiedrības mērķgrupa | | | | | Personas, kuras, uzsākot studijas koledžā, vēlēsies saņemt atzinumu par iepriekšējā izglītībā vai profesionālajā pieredzē sasniegtiem studiju rezultātiem. Gadā plānotais šādu personu skaits – 5 personas, kas turpmākajos gados varētu arī pieaugt. Koledžas sniegtie pakalpojumi pieejami visiem izglītojamiem, kuru skaits aptuveni ir 2000 personas, no kurām apmēram viena trešdaļa studē pirmā līmeņa profesionālās augstākās izglītības programmās. | | | |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | | | | | Projekts šo jomu neskar. | | | |
| 3. | Tiesiskā regulējuma finansiālā ietekme | | | | | Projekts šo jomu neskar. | | | |
| 4. | Tiesiskā regulējuma nefinansiālā ietekme | | | | | Projekts šo jomu neskar. | | | |
| 5. | Administratīvās procedūras raksturojums | | | | | Projekts šo jomu neskar. | | | |
| 6. | Administratīvo izmaksu monetārs novērtējums | | | | | Projekts šo jomu neskar. | | | |
| 7. | Cita informācija | | | | | Nav. | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | |
| **Rādītāji** | | | **2012 gads** | | | | Turpmākie trīs gadi (tūkst. latu) | | |
| **2013** | **2014** | **2015** |
| Saskaņā ar valsts budžetu kārtējam gadam | | Izmaiņas kārtējā gadā, salīdzinot ar budžetu kārtējam gadam | | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | | | 2 | | 3 | | 4 | 5 | 6 |
| 1. Budžeta ieņēmumi: | | | 316,6 | | 2,2 | | 15,1 | 15,1 | 15,1 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | | | 316,6 | | 2,2 | | 15,1 | 15,1 | 15,1 |
| 1.2. valsts speciālais budžets | | | 0 | | 0 | | 0 | 0 | 0 |
| 1.3. pašvaldību budžets | | | 0 | | 0 | | 0 | 0 | 0 |
| 2. Budžeta izdevumi: | | | 316,6 | | 2,2 | | 15,1 | 15,1 | 15,1 |
| 2.1. valsts pamatbudžets | | | 316,6 | | 2,2 | | 15,1 | 15,1 | 15,1 |
| 2.2. valsts speciālais budžets | | | 0 | | 0 | | 0 | 0 | 0 |
| 2.3. pašvaldību budžets | | | 0 | | 0 | | 0 | 0 | 0 |
| 3. Finansiālā ietekme: | | | 0 | | 0 | | 0 | 0 | 0 |
| 3.1. valsts pamatbudžets | | | 0 | | 0 | | 0 | 0 | 0 |
| 3.2. speciālais budžets | | | 0 | | 0 | | 0 | 0 | 0 |
| 3.3. pašvaldību budžets | | | 0 | | 0 | | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | | | X | | 0 | | 0 | 0 | 0 |
| 0 | | 0 | 0 | 0 |
| 0 | | 0 | 0 | 0 |
| 5. Precizēta finansiālā ietekme: | | | X | | 0 | | 0 | 0 | 0 |
| 5.1. valsts pamatbudžets | | | 0 | | 0 | 0 | 0 |
| 5.2. speciālais budžets | | | 0 | | 0 | 0 | 0 |
| 5.3. pašvaldību budžets | | | 0 | | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | | Atbilstoši likumam „Par valsts budžetu 2012.gadam” koledžas ieņēmumi no maksas pakalpojumiem un citi pašu ieņēmumi plānoti Ls 316 610 (tajā skaitā no pamatbudžeta summas apakšprogrammā 03.11.00 „Koledžas”- Ls 156 600 un apakšprogrammā 02.01.00 „Profesionālās izglītības programmu īstenošana”- Ls 160 010) un izdevumi no maksas pakalpojumiem un citiem pašu ieņēmumiem – Ls 316 610 (tajā skaitā no pamatbudžeta summas apakšprogrammā 03.11.00 „Koledžas”- Ls 156 600 un apakšprogrammā 02.01.00 „Profesionālās izglītības programmu īstenošana”- Ls 160 010).  Prognozētie izdevumi ik gadu tiek plānoti tādā pašā apmērā kā ieņēmumi.  Izmaiņas ieņēmumos kārtējā gadā, salīdzinot ar budžetu kārtējam gadam (divos mēnešos) tiek plānotas Ls **2211,00** apmērā, t.sk.:  2.8. reflektantu dokumentu pieņemšana un reģistrēšana – 750,00  (cenas izmaiņas ietekmē: ((8 – 3) x 150)  3.4. iestājeksāmens – 500,00  3.5. iepriekšējā izglītībā vai profesionālajā pieredzē sasniegto studiju rezultātu atzīšana  3.5.1. iesniegto dokumentu izvērtēšana un lēmuma sagatavošana – 69,00  3.5.2. pārbaudījumi  3.5.2.1. ieskaite (tai skaitā praktisko darba iemaņu pārbaude) – 17,00  3.5.2.2. eksāmens (tai skaitā praktisko darba iemaņu pārbaude) – 24,00  3.5.3. konsultācija – 11,00  3.6. sagatavošanas kursi – 300,00  4.1. telpu noma  4.1.2. sporta un trenažieru zāles izmantošana  4.1.2.1. visas sporta un trenažieru zāles izmantošana – 300,00  4.1.2.2. vienai personai – 90,00  4.1.3. aktu zāle – 150,00.  Izmaiņas ieņēmumos 2013.-2015.gadā salīdzinot ar budžetu kārtējam gadam ik gadu tiek plānotas Ls **15 090,00** apmērā, t.sk.:  2.8. reflektantu dokumentu pieņemšana un reģistrēšana – 4500,00  (cenas izmaiņas ietekmē: ((8 – 3) x 900)  3.4. iestājeksāmens – 4000,00  3.5. iepriekšējā izglītībā vai profesionālajā pieredzē sasniegto studiju rezultātu atzīšana  3.5.1. iesniegto dokumentu izvērtēšana un lēmuma sagatavošana – 575,00  3.5.2. pārbaudījumi  3.5.2.1. ieskaite (tai skaitā praktisko darba iemaņu pārbaude) – 85,00  3.5.2.2. eksāmens (tai skaitā praktisko darba iemaņu pārbaude) – 120,00  3.5.3. konsultācija” – 110,00  3.6. sagatavošanas kursi – 1800,00  4.1. telpu noma  4.1.2. sporta un trenažieru zāles izmantošana  4.1.2.1. visas sporta un trenažieru zāles izmantošana – 2400,00  4.1.2.2. vienai personai – 600,00  4.1.3. aktu zāle – 900,00. | | | | | | |
| 6.1. detalizēts ieņēmumu aprēķins | | |
| 6.2. detalizēts izdevumu aprēķins | | |
| 7. Cita informācija | | | Nav | | | | | | |

**Anotācijas IV, V un VI sadaļa – projekts šīs jomas neskar**

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija, Profesionālās izglītības kompetences centrs „Rīgas Tehniskā koledža” |
| 2. | Projekta izpildes ietekme uz pārvaldes funkcijām | Projekts šo jomu neskar |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar |
| 6. | Cita informācija | Nav |

Izglītības un zinātnes ministrs             R.Ķīlis

Vizē: Valsts sekretāra vietniece –

Struktūrfondu un starptautisko finanšu

instrumentu departamenta direktore,

valsts sekretāra pienākumu izpildītāja                 L.Sīka

19.09.2012. 11:10

2135

I.Rotberga, 67047824

Izolde.rotberga@izm.gov.lv